NETFLIX MEMPERSEMBAHKAN
Anda percayakan alam sesudah mati?
Anda percaya hantu wujud?
Pernahkah anda buktikan bahawa kepercayaan anda
bukanlah mengarut atau tahayul?
Saya mahu anda
bertemu dua orang penting yang akan mengubah kepercayaan anda selama-lamanya.
Tak guna!
Saya…
Awak kata awak tak takut hantu, tapi awak jerit sekuat hati.
Saya tak kata saya tak takut, cuma tak percaya.
Bukankah awak patut tidur sebelum syif bermula malam ini?
Ya.
Dr. Gla, Dr. Wee.
- Ada dengar tentang kes ER hari itu? - Tak pula.
Ada kes terbakar tahap ketiga.
Dia marah akan isterinya, cuba bunuh diri dengan membakar rumah.
Dia terbakar teruk apabila tiba sehingga seluruh bilik busuk seperti daging bakar.
Betul.
Ada sesuatu jatuh dan belah kepalanya separuh terbuka.
Dia menangis, menggelupur sehingga mati di katilnya.
Gilalah!
Beritahu saya jika ada berita lagi, Joon.
Baiklah.
Berita apa lagi? Dia dah mati.
Bukan begitu. Maksud saya, berita…
paranormal.
Awak pakar bedah, bukan pawang.
Itu sangat lucu, Dr. Wee. Pandai doktor pulang paku keras.
Saya pergi dulu.
Fisioterapi mak saya mungkin dah selesai.
Dr. Ar-Jong, sila ke Bilik 237 dengan segera.
"Ar-Jong" lagi!
- Dr. Ar-Jong, sila ke Bilik 237. - "Arj-Ong."
Asyik panggil saya "Ar-Jong".
Dungu.
Dalam mesyuarat pun sama.
Terima saja nama gelaran tahun pertama.
Sejak prasekolah, sebenarnya.
Okey.
Dah bersedia, doktor…
"Ar-Jong"?
HOSPITAL RATANARAJ
Hai.
Ahli fisioterapi jumpa mak hari ini?
Rasa lebih baik?
- Mak penat? - Hei, Gla.
Hei, Mai.
Ada apa?
Sudah berapa lama mak Wee di hospital?
Tujuh, lapan tahun?
Dia nak jadi doktor sebab penyakit maknya.
Gajinya habis untuk bil hospital maknya.
Bilik itu seperti rumahnya.
Jadi,
nak jumpa doktor, adik manis?
Ya.
Saya sedih kerana kekasih saya tiada masa untuk saya.
Nak makan?
Mari.
Mak, nak saya baca sesuatu sebelum tidur?
Atau mak terlalu penat?
Mak nak tidur sekarang? Okey.
BILIK MAYAT
- Hei! - Apa?
Awak rasa ada hantu di sini dalam gelap?
Bagaimana hantu wujud?
Cuba awak fikir.
Mesin CERN boleh mengesan zarah dari angkasa lepas,
tapi ia tak pernah mengesan hantu.
Tapi hantu itu partikelkah?
Apa yang awak nampak hanyalah foton yang memasuki mata awak, bukan?
Sains asas.
Mungkin hantu bukan foton.
Mungkin ia tenaga atau perkara yang saintis CERN belum tahu.
Seperti platipus.
Sebelum penemuan platipus,
tiada sesiapa fikir mamalia boleh bertelur.
Makhluk asing pun awak percaya wujud.
Hei.
Ada sebab yang kukuh buktikan kewujudannya.
Bentuk hidup boleh hidup di planet dengan air, unsur berat dan tenaga.
Ada tenaga apa lagi selain hukum fizik?
Kuasa cinta.
Awak memang tak nak layan Jururawat Joon?
Tak ramai jururawat cantik di hospital kita.
Semasa awak beri arahan tadi, dia perhatikan awak, tersenyum malu.
Saya perlu jaga mak saya.
Tiada masa untuk orang lain.
Beli makanan sebenar kalau lapar.
Awak nak snek atau nak saya belasah awak? Tolong saya bawa ini.
Awak memang kejam akhir-akhir ini.
Gla.
Teruklah awak. Gla. Hei.
Tak payah beria-ia berlakon.
Maaf. Simpan usikan awak untuk wanita. Ia tak berkesan buat saya.
Hei.
Wee!
Tak guna! Wee!
Awak nampak apa saya nampak, bukan?
Hantu sebenar, hebatnya!
Hebatnya! Hantu sebenar!
Oh Tuhan!
Hebatnya!
Wee, awak nampak juga?
Hantu sebenar! Hebatnya!
Mungkin kita berhalusinasi.
Halusinasi yang sama?
Mustahil.
Saya tak faham.
Tak ada cara nak jelaskannya.
Mahu cari jawapannya?
BANGUNAN PEJABAT PERUBATAN HOSPITAL RATANARAJ
- Kenapa kita ke bangunan lama ini? - Ini bangunan perumahan pekerja.
Ia dah jadi stor.
- Aduh! - Aduhai.
Dah jadi sarang kamu, bukan?
Tak ada orang cuci tempat ini?
Saya minta Namo benarkan saya guna bilik ini untuk kajian saya.
Saya suka tempat ini. Tiada kamera di sini.
Mudah.
Kenapa perlukan bilik tanpa kamera?
PENCARIAN AURORA
Awak nak tunjuk apa?
Saya mengkaji hantu.
Saya pasti video dan gambar dalam talian ini…
semuanya palsu.
Saya faham
zaman dulu imej hantu jarang ditemui. Ia masuk akal.
Tapi sekarang, kamera ada di mana-mana.
Malah kamera keselamatan.
Kenapa ia tak dapat rakam imej hantu?
Kesimpulannya, kamera tak boleh rakam hantu.
Filem Shutter mengarut.
HANTU = ?
KUBUR TERBIAR
GUDANG TERBIAR
Hei. Apa semua ini?
Penyelidikan hantu?
Awak dah gila?
Ayah saya mati ketika saya di gred dua.
Tak lama selepas pengebumiannya, saya ke tingkat bawah.
Walaupun nampak ayah sekejap,
saya yakin…
itu dia.
Sejak saya nampak hantu ayah lebih 20 tahun lepas,
saya selalu nak tahu tentang hantu.
Kini ia jadi sebahagian hidup saya.
Malam tadi,
kita nampak hantu.
Sekarang, saya pasti ayah jumpa saya ketika itu.
Ibarat semua persoalan saya
telah terjawab.
Fikirlah.
Kalau saya temui cara untuk orang lain nampak hantu macam kita…
apa akan jadi?
Saya percaya saya dilahirkan untuk buktikan
- kewujudan hantu. - Saya nak terlibat sama.
Log eksperimen nombor 38,
16 Mei 2019.
Kami ada berita penting tentang Pencarian Aurora.
"Pencarian Aurora?"
Ia diilhamkan oleh puak Inuit purba.
Mereka percaya Aurora merupakan roh orang mati
yang berkomunikasi dengan orang hidup.
Cakaplah, Dr. Kaca Mata.
Baiklah.
- Cakaplah. - Kelakarkah?
Helo, saya Cheewee.
Seterusnya,
kami berdua
akan cuba buktikan kewujudan dan mencari jawapan tentang hantu…
Ia akan jadi penemuan terpenting. Macam…
Hukum graviti Sir Isaac Newton.
Elektrik oleh Benjamin Franklin. Teori Albert Einstein tentang relativiti.
Kajian kami mesti diterbitkan dalam The Experiment,
yang merupakan jurnal penyelidikan terkenal di dunia.
Apa kajian awak selama empat hingga lima tahun ini?
Kajian lapangan.
Beritahu benda yang awak nampak.
Temu bual semua orang…
Maksud awak hantu?
Meremang bulu roma saya ketika melihatnya.
…yang nampak hantu.
Di sini?
Oh Tuhan. Semuanya bergerak sendiri.
Saya lakukan setiap upacara tahayul
untuk melihat hantu.
Saya lawati tempat berhantu seperti tanah perkuburan di Kanchanaburi,
Rumah Empat Mayat di Chonburi,
penjara terbiar di Vietnam,
rumah berhantu di Korea,
Hutan Bunuh Diri di Jepun, pokoknya, semua tempat terkenal.
Tapi tak nampak hantu pun.
Pesakit mati di sini setiap hari.
Saya dah siasat semua lokasi hantu pernah dilihat.
Tapi tak pernah nampak hantu, sehinggalah…
Kita berdua nampak di mesin layan diri.
Bagaimana awak ada masa?
Awak rasa saya buat apa semasa awak jaga mak awak?
Jika saya beritahu awak, awak akan kata saya gila.
Jika kamera tak dapat rakam hantu,
hanya ada satu cara untuk buktikan hantu wujud. Kita boleh…
buat orang nampak seperti kita.
Pertama, kita perlu cari mekanisme atau senario
untuk mengawal kemunculan hantu.
PENCETUS KEMUNCULAN, BUKTI, ORANG AWAM
Sehingga kini, saya pernah nampak hantu dua kali dan awak sekali.
Kita perlu lihat lagi untuk mengetahui sebab ia muncul.
Okey.
Pertama sekali, kita perlu…
CARI HANTU SEBAGAI PESERTA
Baiklah. Selamat malam.
- Apa kata beritahu Mai tentang ini? - Tiada gunanya.
Hei, dah pukul tiga pagi.
Kondominium dia berdekatan, bukan?
Kalau mengantuk, pergilah tidur. Saya tunggu di sini.
Dah seminggu kita di sini.
Tiada apa-apa.
Ia tak berkesan. Mari cuba cara lain.
Kaedah baru.
Ia cuma angin.
Tak guna.
Tak guna! Wee!
Kami terlalu fokus pada hantu jelmaan tapi sebenarnya ada jenis lain.
Contohnya, poltergeist tak boleh dilihat.
Apa itu poltergeist?
Beberapa orang yang ditemui
kata mereka nampak objek bergerak, dengar bunyi pelik
dan selalu rasa suhu tiba-tiba turun.
Sejak beberapa minggu ini,
saya tengok rakaman kamera litar tertutup
dan jumpa rakaman ini.
Sebentar. Ada masalah.
Ayuh.
Awak pergi dulu.
- Awak takut? - Saya suruh awak masuk dulu.
Gelapnya. Pasang lampu.
Nanti hantu akan lari.
- Tak guna. - Hei!
- Maaf. - Bodoh!
- Apa? - Hati-hati ketika jalan!
Saya kena pegang semua ini. Awak pegang satu benda saja.
Nak ikut arah mana?
- Kiri. - Okey. Awak pergi dulu.
Hei.
Kenapa kerusi roda itu di sini?
Tak guna.
Hei!
Tak guna!
- Hei! - Ia…
Berapa suhunya?
Itu fenomena luar biasa.
Kali ini, kami lebih menghampiri hantu.
Kami nampak tenaga dan suhu yang turun naik.
Tapi video kami sama saja seperti dikongsi dalam talian.
Bukti kami belum kukuh lagi.
Saya nak lihat semula temu bual saya. Saya mungkin jumpa sesuatu.
Gla, awak boleh buat nanti.
Dr. Gla?
Doktor tak apa-apa?
- Hentikan pendarahan. - Beri tekanan.
Tolong panggil Dr. Namo segera.
Segera, tolonglah!
Itu trakeotomi apa? Awak lukakan tiroid.
Ini kerja pelajar cemerlang?
Awak lebih utamakan kajian lewat malam.
Tapi awak patut tahu,
kesilapan bodoh doktor boleh membunuh pesakit.
Ya.
Sudah tentu. Terima kasih banyak.
Gla.
- Apa? - Saya ada berita buruk.
Pada bulan Disember,
saya perlu menyelia projek kondominium di Pattaya.
Bolehkah kita tangguhkan lawatan Aurora
ke bulan Februari depan?
- Begitu. - Okey?
Jika itu lebih mudah.
Hei! Tunggu sekejap.
Awak tenang saja.
Awak lupa tentang lawatan itu?
Saya kenal awak.
Maaf, sayang.
Kita jarang berjumpa.
Tak apa.
Apabila awak terlalu fokus pada kerja,
awak nampak seksi.
Saya pergi dulu.
Okey.
Saya pergi dulu.
- Selamat jalan. - Jumpa lagi.
HANTAR MAI KE PHUKET MALAM INI.
OKEY. AWAK DI MANA?
LAPANGAN TERBANG
DATANG KE SINI SEGERA
SAYA ADA IDEA
CARI HANTU SEBAGAI PESERTA PENCETUS KEMUNCULAN, BUKTI
Kisah platipus awak beri saya idea.
- Bagaimana kita mengelaskan haiwan? - Apa? Kenapa?
Letak dalam kumpulan?
Ikut kriteria.
Jika vertebrat atau tak vertebrat? Bertelur atau tidak.
- Jumlah kaki berbeza? - Bagaimana kita nak kelaskan hantu?
Awak perasan, ketika kita nampak hantu,
ada yang kita kenal tapi ada yang kita tak kenal.
- Kita kenal? - Ya.
- Macam ayah saya. - Betul.
Kita tak kenal mangsa terbakar itu.
Cuba fikir.
Hantu tak diketahui. Kenapa ia muncul di depan kita?
- Saya tak tahu. - Betul. Kita tak tahu. Kebetulan saja.
Pertimbangkan hantu yang dikenali.
Kenapa hantu ayah muncul depan awak?
Mungkin dia rindu dan nak jumpa saya.
Jika kita fokus pada hantu yang dikenali,
kita akan tahu tempat dan orang yang ia cari.
Kita boleh cuba perhatikan orang yang saudara atau kekasihnya baru mati.
Masalahnya siapa…
akan benarkan kita buat begitu?
Terutamanya jika mereka tahu kita mengkaji hantu.
Cara itu salah.
Tapi ada cara lain.
Jangan takut.
Okey?
Saya kenal seorang gadis,
pelajar tahun pertama yang menghidap kanser tahap akhir.
Khabarnya dia tak berteman.
Bayangkan.
Dia tak pernah bercinta dan nazak.
Tapi jika saya atau awak
jadi teman lelaki pertama dia,
setelah mati, dia pasti akan kembali kepada kita.
Adakah kita melampau?
Menipu orang nazak demi eksperimen kita?
Saya rasa kita melampaui batas.
Kalau ya, kenapa?
Dia dicintai sebelum mati. Kita dapat peserta.
Dua-dua untung? Wee?
Perasaan ketika kita nampak hantu itu…
Alam semesta telah dedahkan rahsia di depan kita.
Saya sentiasa ingin tahu.
Helo?
Apa?
Otak boleh bertahan tanpa oksigen selama tiga minit.
Pernafasannya dah pulih.
Tapi dia belum beri tindak balas.
Mukus sekat saluran udaranya sebelum kami tiba.
Otaknya tak ada oksigen selama tujuh minit.
Awak perlu buat keputusan.
- Hei! - Hei, Wee!
Mak…
mak ingat…
robot yang mak beli semasa saya kecil?
Suatu hari, saya lemparnya terlalu kuat sehingga ia tak boleh berjalan lagi.
Dulu, mak kata
yang ia tak boleh berjalan…
kerana bahagian dalamnya rosak…
tapi ia boleh dibaiki.
Sekarang…
saya tahu penyakit mak
tapi kenapa saya tak boleh bantu mak?
Awak pasti alam sesudah mati itu wujud?
Mak nak pergi sekarang?
Adakah saya menyeksa mak di sini?
Saya percaya
ia wujud.
Saya akan lepaskan mak.
Tolonglah datang jumpa saya.
Belum ada pesakit baru di sini,
jadi saya pasang kamera untuk rakam sebarang pergerakan aneh.
Malam ini,
saya nak temani Wee.
Mak?
Mak!
Mak macam cakap sesuatu tapi saya tak faham.
Saya nampak dia menangis.
Adakah saya salah buat pilihan?
Mungkin sebenarnya
dia tak mahu saya lepaskan dia.
Selepas hari itu,
mak tak benarkan saya jumpa dia lagi.
Banyak persoalan bermain di fikiran,
saya rasa seperti lemas.
Jadi saya buat ujian PHQ-9, fMRI, ujian darah dan air kencing
untuk ketidakseimbangan kimia di otak.
Keputusannya negatif.
Maknanya saya tak tertekan disebabkan perkara yang berlaku.
Oleh itu, keputusan saya
tak dipengaruhi perkara lain.
Saya akan menyeberang.
"Menyeberang?" Ke mana?
Saya akan mati dan pergi ke alam kubur,
dan kembali untuk buat eksperimen dengan awak.
Kawan. Bertenang.
Ini yang kita perlukan untuk eksperimen kita diteruskan.
Walaupun pesakit kanser jatuh cinta akan awak,
walaupun dia cari awak semula, sejauh mana awak boleh buat dengannya?
Dia boleh hilang sekelip mata seperti ayah awak.
Dia tak tahu atau faham eksperimen kita.
Cuma saya boleh kembali untuk eksperimen kita.
Sudahlah.
Saya tahu awak masih bersedih.
Awak murung, jadi awak nak bunuh diri.
Wee, dengar cakap saya.
Awak kehilangan mak awak, tapi awak tak kehilangan segalanya.
- Awak masih ada perkara nak dibuat. - Macam apa?
Apa?
Nak buat apa lagi?
- Lantaklah jika saya mati. - Awak kawan saya!
Awak kawan saya juga.
Saya buat eksperimen awak.
Sejak kita nampak hantu
dan mak saya kembali untuk jumpa saya,
saya tak takut akan alam sesudah mati lagi.
Saya tak perlu risau sesiapa lagi dalam dunia ini.
Saya cuma nak jumpa mak saya.
Nak tahu perkara dia nak cakap.
Awak yang beritahu saya,
"alam semesta telah buka rahsia" dan awak ingat saya akan duduk diam?
Ia perkara biasa, Gla.
Ramai saintis korbankan nyawa mereka demi penemuan baru.
Bukankah awak kata, awak dilahirkan untuk buat begini?
Ini cara awak buktikannya!
Awak tak faham apa-apa!
Saya yang libatkan awak! Takkan nak biarkan awak mati?
Fikir dulu.
Saya takkan biarkan awak mati!
Jangan halang saya!
Awak akan dapat peserta. Saya akan jumpa mak saya.
Dua-dua untung, bukan?
Mengaku sajalah.
Ini satu-satunya cara eksperimen kita boleh diteruskan.
Saya yang patut mati,
jika perlu.
Apa?
Baiklah, saya akui.
Betul cakap awak.
Ini saja cara untuk kita teruskan eksperimen.
Tapi saya mulakan projek ini.
- Saya yang patut mati! - Merepeklah. Saya tawar diri!
Saya pun tawar diri!
Saya akan mati demi kajian yang saya mulakan.
Saya pun ada hak itu!
Okey.
Mari jadikan ia adil.
Kalau kepala,
saya bunuh diri.
Kalau ekor,
awak pergilah.
Apa-apa pun keputusannya, awak terpaksa terimanya.
Saya dah fikir masak-masak.
Saya akan tulis nota bunuh diri.
Saya akan kata saya kemurungan selepas mak saya mati.
Awak akan berpura-pura jumpa mayat saya.
Forensik akan laporkan saya bunuh diri.
Rahsiakan eksperimen kita
supaya polis tak ganggu kita.
Saya akan tunggu hari nama kita terpampang di muka depan.
Pendaki gunung solo bebas yang tak guna kabel atau peralatan keselamatan
telah jatuh dari cenuram dalam percubaan mencipta rekod baru
dengan mendaki di Taman Negara Yosemite
di California, Amerika Syarikat.
Kenapa orang buat begini?
Apa faedahnya?
Ia setara nyawa kita?
Log eksperimen nombor 65,
23 Ogos 2019.
Setiap cerita ada penamat.
Tapi apa yang kami akan guna untuk penamat itu?
Sains tulen
ialah perjalanan daripada kejahilan kepada pengetahuan,
daripada kebodohan kepada kebijaksanaan,
daripada misteri kepada pencerahan.
Perjalanan saya hari ini
akan dekatkan kita kepada kebenaran alam semesta.
Klip video ini akan merakamkan
perjalanan saya ke alam sesudah mati.
Dr. Arjong Soonyata
akan menjalankan kajian di sebelah sini.
Kalau saya tak kembali,
Ar-Jong mungkin perlu bekerja keras.
Saya fikir
sekarang masanya
untuk mulakan perjalanan kami.
Saya tak tahu keadaan di sana.
Tapi saya akan buat segalanya untuk hubungi awak.
Awak perlu buat segala termampu untuk hubungi saya juga.
Saya bersumpah takkan berhenti sehingga awak kembali,
sehingga kita berjaya.
Tak guna!
Saya dilahirkan untuk buktikan hantu wujud.
Saya setuju.
Kerja kita mesti diterbitkan dalam jurnal penyelidikan yang paling terkenal.
Saya akan tunggu di sebelah sana untuk lihat nama kita di muka depan.
Kembali kepada saya, mak.
Apa yang kamu berdua buat?
Mak!
Saya tak boleh buat.
Saya tak boleh. Mak saya, dia…
Saya minta maaf.
Tak apa.
Saya akan kembali.
- Doktor, sekarang masanya. - Baiklah.
Pernahkah anda buktikan kepercayaan anda bukanlah mengarut
atau tahayul?
Sedia?
Saya mahu anda bertemu dua orang penting
yang akan mengubah kepercayaan anda selamanya.
EKSPERIMEN ALAM SESUDAH MATI
Adakah anda percaya alam sesudah mati dan roh? Bagi anda, apakah ia?
Saya Dr. Cheewee Prometheus, dan Dr. Arjong Soonyata,
peserta kajian utama kami, ada di sebelah saya.
Kami akan bentangkan keputusan seperti di dalam jurnal bertaraf dunia,
The Experiment.
Anda kumpulan pertama yang menyaksikannya.
Awak dah sedia,
Dr. Ar-Jong?
Ia tak berkesan!
Dr. Cheewee,
saya gembira atas kejayaan awak.
Tapi demi penemuan yang awak kata menakjubkan ini,
adakah awak sanggup korbankan nyawa seseorang?
Awak tak berperikemanusiaan?
Awak biar kawan bunuh diri
demi eksperimen yang awak tak tahu hasilnya.
Awak bukan penyelidik atau saintis.
Awak pembunuh.
Mai.
Tidak!
HARI KE-91
TIADA HUBUNGAN
BUNUH DIRI DI BILIK TUNGGU SEDIA!
KENAPA DOKTOR BUNUH DIRI?
DOKTOR BUNUH DIRI DI HOSPITAL BERHANTU!
MOTIF DOKTOR ITU TAK DIKETAHUI
Saya cuba sedaya upaya
untuk halang niat Wee.
Saya tak terfikir cara ini.
Tapi sebaik saja dia sebut, hati saya berdegup kencang.
Saya rasa…
Tak guna!
Adakah ini cara yang kami cari?
Saya akan kembali.
Maafkan saya.
Kembalilah.
Gla derma mayatnya kepada hospital untuk tujuan pendidikan…
DR. ARJONG
…untuk bantu orang lain.
Tapi sami kata
bunuh diri itu dosa besar.
Mak cik buat semuanya untuk buat dia suci macam orang lain.
Wee, awak rasa
apa yang mak cik buat
akan bantu Gla tenang di sana?
Terima kasih, Wee.
Saya akan hantar kepada maknya.
Boleh awak fikir semula?
Kenapa Gla buat begini?
Saya tak tahu.
Maafkan saya.
Tak tahu apa-apa
sangat menyakitkan.
Macam saya tak bermakna buat dia.
Tak guna!
Si bodoh!
Awak kembali, ya?
Ini awak, bukan?
Gla!
Gla.
Awak di sini? Awak dah pulang? Kenapa saya tak nampak?
Kenapa awak tak tunjukkan diri?
Kenapa?
Mungkin awak belum boleh tunjukkan diri lagi.
Berhubunglah.
Buat bunyi atau apa-apa saja.
Buat aksi poltergeist awak.
KOMUNIKASI PERTAMA
KOMUNIKASI 3:30 PAGI
Hei, awak berkomunikasi dengan saya, bukan?
Kenapa tak boleh buat lagi?
Saya dah terjun tapi awak tarik saya!
Sekejap.
Awak selamatkan saya semasa saya jatuh?
Biar saya teka.
Kuasa awak bertambah
apabila saya dalam bahaya, bukan?
Jika saya bahayakan diri lagi,
adakah ia akan tingkatkan tenaga awak?
Saya pakar bedah.
Selamatkan jari saya, okey?
Dr. Wee?
Tak guna.
Sila tandatangan jadual. Saya telefon tapi doktor tak jawab.
Baiklah.
Tak guna!
Hipotesis saya betul?
Betulkah andaian saya?
HAI
Peserta hantu telah ditemui.
Awak dah kembali.
Seterusnya, kita perlu cari cara untuk awak menjelma.
Awak tahu apa hantu sekarang?
TIDAK
Kepulangan Gla tak menjawab semua persoalan kami,
tapi kami tahu banyak perkara.
Pertama sekali, Gla tak nampak hantu lain.
Di sana. Awak nampak apa-apa?
TIDAK
Kedua, dia cuma nampak benda di sekeliling saya.
Dia kata sebelum ini, dia tak nampak apa-apa,
sehingga saya terjun.
Tiba-tiba, dia nampak saya, lalu selamatkan saya.
Seolah-olah sesuatu menghubungkan saya dengan Gla, di alam kubur.
Bermakna kuasa roh meningkat
apabila dicetuskan oleh sesuatu.
Dalam kes kami, Gla risau ketika saya dalam bahaya.
Katakan hantu ialah fenomena semula jadi.
Kalau hantu macam angin…
Angin tak boleh dilihat, bukan?
Tapi tambah tekanan udara kepada angin,
kelajuan dan saiz ribut yang terbentuk akan meningkat.
Kemudian,
apabila ia bercampur dengan wap air,
ia menghasilkan caj elektrik. Akhirnya, kita akan nampak…
Bentuk ribut sebenar.
Saya percaya jika saya boleh tingkatkan kuasa seperti ini,
awak boleh muncul.
PELIK
"Pelik?" Kenapa fikiran saya pelik?
PANTAI
"Pantai?"
Tiada gambar pantai di sini. Di mana awak nampak pantai?
TIADA
Dah tiada?
Awak maksudkan pantai mana?
Mak Cik Koy?
Gambar ini…
- Di mana ia diambil? - Di Ranong.
Kampung Gla.
Apabila ayahnya meninggal, mak cik kembali ke Bangkok.
Awak kata nak cakap
tentang Gla.
Apa awak nak kata?
Saya…
nampak Gla dalam mimpi.
Dia suruh saya beritahu mak cik sesuatu.
Dia kata…
dia masih ada.
Belum dilahirkan semula.
Apa mak cik perlu buat?
Dia beritahu awak?
Saya rasa bunuh diri satu dosa besar.
Saya rasa dia akan terus jadi hantu.
Meremang bulu roma mak cik.
Wee, awak rasa tak?
- Ya. - Mungkin Gla ada di sini.
Mak.
Maaf, Wee.
Kata-kata awak buat mak saya sedih.
Lagipun, awak doktor. Awak tak patut percaya perkara begini.
Saya cuma risaukan Gla.
Awak tak rasa…
kata-kata awak boleh lukakan Gla?
Dia mungkin ada di sini sekarang.
Mengarutlah.
Awak tambah kesedihan mak saya.
Awak perlu pergi.
Tolong pergi.
- Gift. - Sudahlah, mak.
"Kha Kai."
Saya baru teringat.
- Dalam mimpi, Gla sebut, "Kha Kai." - "Kaki ayam?"
Ya, saya tak faham, tapi dia betul-betul sebut itu.
Wee.
Makan malam dengan kami.
Gla suka kari kaki ayam mak cik.
Oh, begitu.
Maksud dia, kari.
Dia mesti mahu mak cik sembahkan dia kari ini. Dia beritahu awak.
Wah.
Hebat masakan mak cik.
Mak cik boleh buka restoran.
Dulu Gla pun cakap begitu.
Gla puji mak cik.
Dia kata kari mak cik sedap,
layak buka restoran.
Mak cik tak percaya.
Dia cabar mak cik. Dia nak suruh awak datang rasa.
Dia kata awak mesti setuju.
Gla kata mak cik tak yakin,
rasa tak cekap dalam segalanya.
Dia kata, "Tapi
jika itu benar,
bagaimana mak besarkan anak-anak sendirian?"
Dia kata, "Mak besarkan doktor, bukan?"
"Berbanding dengan itu, kari ayam sangat mudah."
"Kenapa mak tak percaya mak pandai masak?"
Terima kasih, Wee.
Sekarang mak cik faham perkara yang Gla nak sampaikan.
Kari itu buat mak awak tenang.
Awak sengaja gagalkan eksperimen saya?
TAKKAN ADA LAGI
Awak tahu rancangannya.
Saya cuba buat awak risau sebanyak mungkin. Ia berkesan, bukan?
TERLALU PEDIH
Saya faham jika awak tak suka saya buat begini.
Tapi ia untuk eksperimen.
PANTAI LAGI
Sekarang?
LEBIH JELAS
Pantai di Ranong itu kampung halaman awak, bukan?
SAYA PERGI DULU
Hei, Gla!
Gla! Hei!
Tak guna, Gla!
Gla dah hilang selama tiga hari.
Adakah ini normal?
Adakah setiap roh ada fasa ini?
Atau mungkin dia pergi sebab dia dah legakan hati mak dia.
DUNIA KEHIDUPAN
GLA
Atau pantai itu sebenarnya dunia lain
yang orang mati perlu seberangi, bak kata orang,
"si mati mencari ketenangan."
DUNIA KEHIDUPAN, GLA, PANTAI
Kembalilah.
Tiga.
Dua.
Satu!
Wee. Jika awak ada masalah,
atau tertekan, beritahu saya.
Di hospital ada profesional yang boleh bantu…
Maksud awak?
Jururawat kata awak dah cuba kerat sebelum ini. Betulkah?
Siapa kerat jari sendiri?
- Betulkah? - Saya boleh uruskan sendiri.
Saya tak perlu bantuan.
Tak guna.
Hai, Mai.
Kenapa awak di sini?
Nak jumpa awak
untuk tanya ini.
Pada hari saya pulangkan barang Gla,
komputer riba dia hilang.
Yang ada penutup merah.
Mak dia kata tak ada dengannya dan polis tak mengambilnya.
Awak nampak tak?
Tak.
Saya akan cari dan beritahu awak.
Okey. Saya faham.
Pergi dulu.
Mai.
Itu pilihannya.
Awak akan lebih terluka jika beria cari jawapannya.
Jadi awak boleh terima?
Sanggup berpeluk tubuh?
Tak guna.
- Macam mana awak naik? - Biar saya jelaskan.
Tentang sembunyikan komputer riba Gla?
- Jelaskan kepada polis. - Jangan!
Mai, tunggu.
Dengarlah dulu.
Saya jumpa dua hari lalu di dalam kereta saya.
Saya tipu kononnya tak jumpa
sebab awak buat seperti komputer riba itu bahan bukti. Itu menakutkan saya.
Saya sumpah saya tak tahu apa-apa.
Saya pun nak tahu cerita Gla.
Tapi komputernya ada kata kunci.
Saya tak boleh masuk.
Hei. Dah sejam kita cuba.
Masih gagal.
Lebih mudah kalau upah pakar.
Saya ada kawan lulusan IT.
Patutkah saya tanya?
Ya.
Baiklah. Saya akan bawanya kepada kawan saya.
Awak fikir saya bodoh?
Awak tipu.
Orang macam Gla
takkan tiba-tiba bunuh diri.
Saya kekasih dia.
Saya kenal dia.
Saya lebih lama jadi kawan dia.
Jadi apa sekarang?
Saya patut terima saja?
Bahawa selama ini saya tak kenal Gla?
Saya patut tahu
perkara yang Gla fikirkan.
Malam sebelum dia bunuh diri, saya bersama dia.
Saya bersama dia di bilik ini. Saya patut tahu perkara di fikirannya.
Kenapa dia tak beritahu saya jika sesuatu tak kena?
Atau mungkin
dia cuba beritahu saya,
tapi saya tak dengar.
Saya tak beri perhatian?
Apa masalahnya? Saya teman wanita yang teruk?
Sangat teruk sehingga tak tahu apa tak kena dengan teman lelaki saya?
Apa yang tak kena?
Bertenang.
Tengoklah.
Kata laluan kekasih sendiri pun
saya tak tahu!
Mai.
Tak mengapa.
SELAMAT DATANG
Saya bawa kepada kawan saya.
Mungkin dapat akses malam ini.
Kenapa dengan awak?
Bukankah kita dah setuju tiada orang patut tahu tentang kajian itu?
Jika Mai tahu, mesti dia akan beritahu seseorang.
Apa yang berlaku? Awak tak kisah?
BERITAHU DIA PERKARA SEBENAR
Lama awak menghilang.
Kini kembali untuk beritahu dia perkara sebenar?
Saya seru awak, ingat?
Kenapa tak datang?
Awak masih peduli akan kajian kita?
Betulkah?
BERITAHU DIA PERKARA SEBENAR
Lupakan dia!
Biar dia rasa bersalah! Dia takkan mati pun!
BERITAHU DIA PERKARA SEBENAR
Alamak!
Tak guna!
Helo? Boleh dengar saya?
Lif tersekat di tingkat 13. Tolong saya.
Helo? Ada sesiapa dengar?
Tak guna.
BERITAHU DIA PERKARA SEBENAR
Panas.
Awak akan beritahu perkara sebenar tentang Gla?
- Awak dapat maklumat? - Ya.
Saya minta awak jumpa saya di sini
supaya awak boleh lihat sendiri.
Awak akan faham semuanya.
Saya perlu sediakan sesuatu.
Saya akan kembali.
Di kondominium Mai semalam,
saya dapat tahu cara lain untuk tingkatkan kuasa roh.
TENAGA = KEBIMBANGAN
TENAGA = KEBIMBANGAN / BALAS DENDAM
TUNGGU!
Wah! Saya sangka awak takkan kembali.
Bagaimana dengan pantai?
Apa?
Log eksperimen nombor 103.
Saya akan reka semula eksperimen ini.
Kali ini, saya pasti ia akan berjaya.
Begitu hampir.
Saya semakin hampir buat hantu menjelma.
Hei!
Awak sendiri cakap.
Awak nak Mai tahu tentang eksperimen itu. Lihat!
Dia pun turut serta.
Bagus, bukan?
Itu yang awak mahu?
Hei!
Sebenarnya awak tahu, bukan?
Saya pun suka Mai.
Oh, ya.
Saya lupa awak dah mati.
Tak guna. Maaf, kawan.
Boleh saya jadikan Mai kekasih saya?
Awak di mana?
Beritahu saya.
Awak di mana?
Begitu hampir. Sangat hampir.
HANTU = ?
Hei!
Gla!
Awak boleh tunjukkan diri sekarang!
Awak dengar tak?
Kita dah berjaya!
Kita berada di landasan yang betul!
Tak guna.
Log eksperimen
nombor 104.
Keputusan menunjukkan…
penggunaan teman wanitanya
untuk mencetuskan emosi negatif…
membuatkan roh Dr. Arjong…
menjelma dalam bentuk sebenar untuk kali pertama.
Ini kali pertama kita melihat "Aurora".
Tak guna, Gla! Jangan kuat sangat!
Sekarang saya tahu tindakan seterusnya.
Jika awak nak dedahkan kebenaran atau uruskan seseorang,
saya akan aturkannya. Mungkin lain kali, saya jemput adik…
Hei!
Hei.
Awak boleh masuk semula ke dalam tubuh awak?
Aduhai, ini lebih daripada yang kita jangkakan.
Jika saya boleh kekalkan bentuk awak ini…
maka, eksperimen kita berjaya!
Saya mesti rakam ini.
Biar saya rakam.
Bukankah awak yang kata…
"Jika kita mahu kebenaran,
kita perlu melampaui batas?"
Ketika awak tembak diri sendiri…
awak tak fikir tentang Gift atau mak awak,
bahkan Mai!
Awak betul-betul nak pergi ke pantai kesayangan awak?
Tak boleh.
Kita sudah sampai sejauh ini.
Saya perlu selesaikannya.
Tak kira tindakan yang saya perlu buat, saya akan buat!
Alamak!
Bagaimana boleh jadi begini?
Gla.
Saya jadi jahat.
Saya jadikan awak begitu juga.
Wee.
Terima kasih.
Awak pegang janji.
Awak perlu berhenti.
Tidak, Gla.
Jika tidak,
sejauh mana awak akan buat demi eksperimen itu?
Tapi kita sudah sampai sejauh ini.
Kita hampir berjaya.
Apa yang awak perlu korbankan untuk sampai ke tahap ini?
Saya dah sakiti orang di sekeliling saya.
Hentikan saja.
Awak nak saya biarkan kematian awak sia-sia?
Wee…
awak dah berusaha demi saya…
demi mak awak
dan eksperimen ini.
Tak perlu rasa bersalah lagi.
Tak guna.
Saya pergi dulu.
Saya perlu teruskan perjalanan.
Tak guna, Gla!
Gla!
Encik, segala yang berlaku
disebabkan trauma emosinya yang teruk
selepas kehilangan ibu
dan kawannya bunuh diri.
Saya tahu awak nak lindungi doktor pemastautin awak.
Tapi Majlis perlu siasat.
Lesennya mungkin dibatalkan.
Pada tahun pertama, saya pernah tanya Gla
sebab dia begitu tertarik akan sains.
Dia beritahu saya
setiap hari kita
ibarat eksperimen sains.
Kita tetapkan hipotesis
dan jangkaan kita.
Kita cuba kawal pemboleh ubah.
Ada yang boleh dikawal. Ada yang sebaliknya.
Kadangkala perkara yang dibuat,
hampir musnah.
EKSPERIMEN ALAM SESUDAH MATI
Apa-apa jua keputusannya…
KAJIAN AWAK
TAK MENEPATI KELAYAKAN UNTUK DITERBITKAN…
…kita masih belajar daripadanya,
lebih kurang.
PENCARIAN AURORA
PADAM
PENCARIAN AURORA
Dah boleh akses komputer ini.
Mai, sebenarnya…
- Malam itu… - Wee.
Saya bercakap dengan Namo.
Saya tahu. Ketika itu, emosi awak tak stabil.
Mungkin juga…
saya terlalu beremosi.
Awak tahu tak?
Pada malam saya tertidur di pejabat awak,
saya rasa…
Gla datang jumpa saya.
Dalam mimpi saya,
kami berada di tepi pantai.
Tapi saya tak tahu lokasi sebenarnya.
Dalam mimpi saya, saya tak cakap apa-apa kepadanya.
Melihat dia gembira
sudah cukup menggembirakan saya.
Hei, Wee.
Dalam mimpi saya,
Gla pegang satu majalah.
Ada gambar kamu berdua pada muka depan.
Wee.
Saya cemburu akan awak.
Awak masih berpeluang.
Jalani hidup awak demi kita.
Saya rasa dia betul.
Kita hanya perlu ambil iktibar.
PADAM
Selagi kita hidup, kita mesti teruskan eksperimen kita sehingga ke akhirnya.
Terjemahan sari kata oleh Jasmine Izam